Drammen og Lier prosti

Drammen og Lier prosti, inntil 2022 benevnt Drammen prosti, er et tjenestedistrikt i Tunsberg bispedømme i Den norske kirke. Prosten har sete i Drammen hvor Bragernes kirke er prostikirke.Bragernes kirke fra Kirkesøk Ti av sognene i nåværende Drammen og Lier prosti ligger i Drammen kommune og fire i Lier kommune.

 Sogn i Drammen og Lier prosti 
 Bragernes
 Austad-Fjell
 Frogner
 Konnerud
 Mjøndalen
 Nedre Eiker
 Sjåstad
 Skoger
 Strømsgodset
 Tangen-Strømsø
 Svelvik
 Sylling
 Tranby og Lierskogen
 Åssiden

 Historikk 

Det historiske Bragernes prosti hadde røtter tilbake til middelalderen, og omfattet et stort geografisk område beliggende i Buskerud, Akershus og Oslo. Prostiet ble senere delt, siste gang ved kgl.res. av 4. mai 1819, og det gjenværende prostiet ble gitt navnet Drammens Provstie. Det omfattet ved opprettelsen følgende prestegjeld:
 Bragernes med Strømsø
 Hurum
 Lier
 Røyken
 Asker

Eiker, Modum og Sigdal prestegjeld lå under Kongsberg prosti inntil 1868, deretter ble de lagt under Drammen prosti. Lier, Røyken og Hurum prestegjeld lå under Drammen prosti inntil 1868, under Asker prosti frem til 1941, under Drammen prosti igjen til 1999, og deretter under Lier prosti fra 1999.

 1875 
Ved Folketellingen 1875 bestod Drammen provsti av følgende prestegjeld:
 Bragernæs
 Strømsø
 Eker
 Nedre Eker
 Fiskum
 Modum
 Sigdal

Aker, Asker og Bærum prestegjeld ble lagt til Asker prosti fra 1868. Drammen prosti lå under Oslo bispedømme til 1948 da det ble overført til det nyopprettede Tunsberg bispedømme. 

Ved kgl.res. av 20. februar 1970 ble Drammen prosti delt, og Eiker prosti opprettet. Prestegjeldene Nedre Eiker, Eiker, Modum, Sigdal og Krødsherad ble overført til det nye prostiet,Forskrift om opprettelse av Eiker prosti, lovdata.no gjeldende fra 1. april 1970. I 1999 ble Lier prosti opprettet, og prestegjeldene Lier, Røyken, og Hurum ble overført til det nye prostiet.

Fra 2004 ble prestegjeldet som administrativ enhet faset ut, og fra 2012 gikk det også ut av lovverket. Kirken ble nå organisert med kirkesogn som grunnenheter, og prestene ble ansatt i et prosti. I 2010 bestod prostiet av følgende sogn; Bragernes, Skoger, Konnerud, Strømsgodset, Strømsø, Fjell, Tangen, Åssiden, Sykehuset Buskerud og psykiatrisk avdeling BSS.Drammen prosti  fra Arkivverket : Statsarkivet i Oslo/arkivportalen

Ved kommunereformen 1. januar 2020 ble Svelvik og Nedre Eiker kommuner slått sammen med Drammen, og kirkesognene ble overført til Drammen prosti. Ved samme anledning ble kirkesognene i Lier kommune overført til Drammen prosti, og Lier prosti ble nedlagt.Den norske kirke i Drammen I 2022 vedtok Tunsberg bispedømmeråd å endre navn på prostiet til Drammen og Lier prosti.

 Se også 
 Liste over kirker, kapell og gravlunder i Drammen

 Referanser 

 Eksterne lenker		 		
 Prostiets nettisde

Kategori:Prostier i Tunsberg bispedømme
Kategori:Prostier i Buskerud